CELEX: 52009DP0103
Language: da
Date: 2009-03-11 00:00:00
Title: Anvendelse af EU's Solidaritetsfond Europa-Parlamentets beslutning af 11. marts 2009 om forslag til Europa-Parlamentets og Rådets afgørelse om anvendelse af Den Europæiske Unions Solidaritetsfond i henhold til punkt 26 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (KOM(2009)0023 - C6-0040/2009 - 2009/2007(ACI))#BILAG

1.4.2010   
            
            
               DA
            
            
               Den Europæiske Unions Tidende
            
            
               CE 87/334
            
         Onsdag, den 11. marts 2009Anvendelse af EU's Solidaritetsfond
   P6_TA(2009)0103
   Europa-Parlamentets beslutning af 11. marts 2009 om forslag til Europa-Parlamentets og Rådets afgørelse om anvendelse af Den Europæiske Unions Solidaritetsfond i henhold til punkt 26 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (KOM(2009)0023 - C6-0040/2009 - 2009/2007(ACI))
   2010/C 87 E/51
   
      Europa-Parlamentet,
   der henviser til Kommissionens forslag til Europa-Parlamentet og Rådet (KOM(2009)0023 - C6-0040/2009),
   der henviser til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (1), særlig punkt 26,
   der henviser til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond (2),
   der henviser til Europa-Parlamentets, Rådets og Kommissionens fælles erklæring vedtaget under samrådsmødet den 17. juli 2008 om Den Europæiske Unions Solidaritetsfond,
   der henviser til betænkning fra Budgetudvalget og udtalelse fra Regionaludviklingsudvalget (A6-0106/2009),
   
               1.
            
            
               godkender den afgørelse, der er vedføjet denne beslutning;
            
         
               2.
            
            
               pålægger sin formand at undertegne denne afgørelse sammen med Rådets formand og drage omsorg for, at den offentliggøres i Den Europæiske Unions Tidende;
            
         
               3.
            
            
               pålægger sin formand at sende denne beslutning sammen med bilaget til Rådet og Kommissionen.
            
         
      (1)  EUT C 139 af 14.6.2006, s. 1.
   
      (2)  EFT L 311 af 14.11.2002, s. 3.
   
      Onsdag, den 11. marts 2009BILAG
      
         EUROPA-PARLAMENTETS OG RÅDETS AFGØRELSE
         af 11. marts 2009
         om anvendelse af Den Europæiske Unions Solidaritetsfond i henhold til punkt 26 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning
         EUROPA-PARLAMENTET OG RÅDET FOR DEN EUROPÆISKE UNION HAR -
         under henvisning til den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (1), særlig punkt 26,
         under henvisning til Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond (2), særlig artikel 4, stk. 3,
         under henvisning til forslag fra Kommissionen og
         ud fra følgende betragtninger:
         
                     (1)
                  
                  
                     Den Europæiske Union har oprettet Den Europæiske Unions Solidaritetsfond (»fonden«) for at vise solidaritet med befolkningen i katastroferamte regioner.
                  
               
                     (2)
                  
                  
                     Den interinstitutionelle aftale af 17. maj 2006 giver mulighed for at anvende fonden inden for et årligt loft på 1 mia. EUR.
                  
               
                     (3)
                  
                  
                     Forordning (EF) nr. 2012/2002 indeholder de bestemmelser, hvorefter fonden kan anvendes.
                  
               
                     (4)
                  
                  
                     Rumænien har fremsat anmodning om anvendelse af fonden i forbindelse med en katastrofe forårsaget af oversvømmelser. Kommissionen finder, at anmodningen opfylder betingelserne i artikel 2 i forordning (EF) nr. 2012/2002, og den foreslår derfor, at de tilsvarende bevillinger godkendes -
                  
               TRUFFET FØLGENDE AFGØRELSE:
         Artikel 1
         For Den Europæiske Unions almindelige budget for regnskabsåret 2009 tages Den Europæiske Unions Solidaritetsfond i anvendelse med henblik på tilvejebringelse af forpligtelses- og betalingsbevillinger på 11 785 377 EUR.
         Artikel 2
         Denne afgørelse offentliggøres i Den Europæiske Unions Tidende.
         
            Udfærdiget i Strasbourg, den 11. marts 2009.
            
               
                  På Europa-Parlamentets vegne
               
               
                  Formand
               
            
            
               
                  På Rådets vegne
               
               
                  Formand
               
            
         
      
      
         (1)  EUT C 139 af 14.6.2006, s. 1.
      
         (2)  EUT L 311 af 14.11.2002, s. 3